১ নভেম্বর থেকে সর্বসাধারণের জন্য খুলে গেল জিও ওয়ার্ল্ড প্লাজা

মুম্বই: ১ নভেম্বর থেকে সর্বসাধারণের জন্য খুলে গেল রিলায়েন্স ইন্ডাস্ট্রিজ লিমিটেডের (Reliance Industries Limited) বিলাসবহুল মল জিও ওয়ার্ল্ড প্লাজা (Jio World Plaza)। মুম্বইয়ের (Mumbai) বিকেসি এলাকায় তৈরি হয়েছে জিও ওয়ার্ল্ড প্লাজা। নীতা মুকেশ আম্বানি কালচারাল সেন্টার, জিও ওয়ার্ল্ড কনভেনশন সেন্টার এবং জিও ওয়ার্ল্ড গার্ডেনের সঙ্গে সংযুক্ত এটি। রিলায়েন্স ইন্ডাস্ট্রিজ লিমিটেডের ডিরেক্টর ইশা এম আম্বানি, জিও ওয়ার্ল্ড প্লাজাকে বৈশ্বিক এবং ভারতীয় ব্র্যান্ডগুলিকে একত্রিত করার জন্য একটি প্ল্যাটফর্ম হিসাবে কল্পনা করেছেন। যা গ্রাহকদের একটি দারুণ রিটেল অভিজ্ঞতা অফার করবে।

জিও ওয়ার্ল্ড প্লাজা চারটি স্তরে বিস্তৃত এবং এর মোট ৭,৫০,০০০ বর্গফুট এলাকা রয়েছে। এই মলটির গঠনটি পদ্ম ফুল এবং প্রকৃতির অন্যান্য উপাদান দ্বারা অনুপ্রাণিত হয়েছে বলে জানা যায়। যা আমেরিকা যুক্তরাষ্ট্র ভিত্তিক আন্তর্জাতিক আর্কিটেকচার এবং ডিজাইন ফার্ম টিভিএস এবং রিলায়েন্সের মধ্যে সহযোগিতার মাধ্যমে তৈরি করা হয়েছে। জিও ওয়ার্ল্ড প্লাজায় সুন্দর কলাম, মার্বেল দিয়ে ঢাকা মেঝে, উঁচু খিলানযুক্ত ছাদ এবং উন্নত আলোর ব্যবস্থা রয়েছে।

আরও পড়ুন: জিও ওয়ার্ল্ড প্লাজার উদ্বোধনে অফ-শোল্ডার ড্রেসে দীপিকা

এই প্লাজাটিতে ৬৬টি বিলাসবহুল ব্র্যান্ড রয়েছে, যার মধ্যে আন্তর্জাতিক নবাগত ব্যালেন্সিয়াগা, জর্জিও আরমানি ক্যাফে, পটারি বার্ন কিডস, স্যামসাং এক্সপেরিয়েন্স সেন্টার, ইএলএন্ডএন ক্যাফে এবং রিমোওয়া রয়েছে। এছাড়া, মুম্বই ভ্যালেন্টিনো, টোরি বুর্চ, ওয়াইএসএল, ভার্সেস, টিফানি, লাডুরি এবং পোটারি বার্নের প্রথম স্টোর খোলা হয়েছে। আর ফ্ল্যাগশিপগুলির মধ্যে লুই ভিটন, গুচি, কার্টিয়ের, ব্যালি, জর্জিও আরমানি, ডিওর, ওয়াইএসএল এবং বুলগারির মতো আইকনিক ব্র্যান্ড অন্তর্ভুক্ত রয়েছে।

জিও ওয়ার্ল্ড প্লাজার চালু হওয়ার প্রসঙ্গে রিলায়েন্স ইন্ডাস্ট্রিজ লিমিটেডের ডিরেক্টর ইশা এম আম্বানি বলেন, “বিশ্বের সেরা সমস্ত ব্র্যান্ডকে ভারতে আনাই মূল লক্ষ্য জিও ওয়ার্ল্ড প্লাজার। শুধু তা-ই নয়, সেরা ভারতীয় ব্র্যান্ডগুলির দক্ষতা এবং কারিগরি প্রদর্শন করাও এর অন্যতম উদ্দেশ্য। যা এক অনন্য রিটেল অভিজ্ঞতা প্রদান করবে। উচ্চতর গ্রাহক অভিজ্ঞতা, শ্রেষ্ঠত্ব এবং উদ্ভাবনের প্রতি আবেগ প্রতিটি প্রয়াসে আমাদের এগিয়ে নিয়ে যেতে সাহায্য করে।”